Soomlased Mahus kartuleid ostmas
Kogu sügise olid Mahu elanikud (Kalvi v.) mures, kuhu panna kartulid, kuna vabrikuisse vedada halbade teeolude tõttu on liiga tülikas. Nüüd saabusid Mahusse iga-aastased kartuliostjad ― soomlased.

Tütarsaarlaste laev pandi ühe päevaga täis, samuti järgnevail päevil ka lavansaarlaste ja suursaarlaste laev. Kaks viimast laeva viisid kartuleid oma tarviduseks, esimene aga Kotkasse ühele kaupmehele. Kartulikvintaalist makseti 2 kr.

Kokkutoomine oli elav, mõni mees pidi laevade täissaamisel koormaga tagasi minema. Soomlasi oodatakse aga Mahusse tagasi.

Peale kartulite ostsid soomlased Eestist ka sea- ja lambaliha, makstes esimese kilost 85 snt., teise kilost 50 s.

Uus Eesti
1937